pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส.จัดพิธีถวายพระพรชัยมงคล แด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันอังคารที่ 11 สิงหาคม 2563
ทส.จัดพิธีถวายพระพรชัยมงคล แด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ทส.จัดพิธีถวายพระพรชัยมงคล แด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ทส.จัดพิธีถวายพระพรชัยมงคล แด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันนี้ (11 ส.ค. 63) เวลา 7.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหาร ข้าราชการ พนักงาน และเจ้าหน้าที่กระทรวงทรัพยากรธรรมชาติและสิ่งแวดล้อม ร่วมพิธีถวายพระพรชัยมงคลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 88 พรรษา 12 สิงหาคม 2563 พร้อมร้องเพลงสรรเสริญพระบารมี เพลงสดุดีพระแม่ไทย และร่วมลงนามถวายพระพรฯ เพื่อแสดงความจงรักภักดีและสํานึกในพระมหากรุณาธิคุณอันหาที่สุดมิได้ ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม
รัฐบาลไทย-ข่าวทำเนียบรัฐบาล-รมว.สธ.นำบุคลากรสาธารณสุขถวายสัตย์ปฏิญาณเป็นข้าราชการที่ดีและพลังของแผ่นดิน
วันพุธที่ 25 กรกฎาคม 2561
รมว.สธ.นําบุคลากรสาธารณสุขถวายสัตย์ปฏิญาณเป็นข้าราชการที่ดีและพลังของแผ่นดิน
รัฐมนตรีว่าการกระทรวงสาธารณสุข นําคณะผู้บริหาร ข้าราชการ เจ้าหน้าที่กระทรวงสาธารณสุข ถวายสัตย์ปฏิญาณ เพื่อเป็นข้าราชการที่ดีและพลังของแผ่นดิน ประจําปี 2561  เนื่องในโอกาสวันเฉลิมพระชนมพรรษา สมเด็จพระเจ้าอยู่หัว 66 พรรษา 28 กรกฎาคม 2561
เช้าวันนี้ (25 กรกฎาคม 2561) ที่บริเวณหน้าเสาธง ตึกสํานักงานปลัดกระทรวงสาธารณสุข จ.นนทบุรี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข, นพ.เจษฎา โชคดํารงสุข ปลัดกระทรวงสาธารณสุข พร้อมด้วย ผู้บริหารระดับสูง ข้าราชการ และเจ้าหน้าที่กระทรวงสาธารณสุข ร่วมทําพิธีถวายราชสักการะ หน้าพระฉายาลักษณ์สมเด็จพระเจ้าอยู่หัวมหาวชิราลงกรณ บดินทรเทพยวรางกูร ถวายพระพรชัยมงคล ถวายสัตย์ปฏิญาณ เพื่อเป็นข้าราชการที่ดีและพลังของแผ่นดิน ประจําปี 2561 และร่วมร้องเพลงสรรเสริญพระบารมี เนื่องในโอกาสวันเฉลิมพระชนมพรรษา สมเด็จพระเจ้าอยู่หัว 66 พรรษา 28 กรกฎาคม 2561
กระทรวงสาธารณสุข ได้บูรณาการจัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เป็นส่วนหนึ่งของกิจกรรม ในวันเฉลิมพระชนมพรรษา สมเด็จพระเจ้าอยู่หัว 66 พรรษา 28 กรกฎาคม 2561 ซึ่งรัฐบาลและทุกภาคส่วนได้พร้อมใจกันจัดขึ้น ณ สถานที่ตั้งหน่วยงาน
************************* 25 กรกฎาคม 2561
รัฐบาลไทย-ข่าวทำเนียบรัฐบาล-นายกรัฐมนตรียินดีกระแสงานอุ่นไอรักเป็นที่นิยม ปลุกคนไทยร่วม“รักษา สืบสาน ต่อยอด” วัฒนธรรมอันงดงามของชาติ
วันอังคารที่ 13 มีนาคม 2561
นายกรัฐมนตรียินดีกระแสงานอุ่นไอรักเป็นที่นิยม ปลุกคนไทยร่วม“รักษา สืบสาน ต่อยอด” วัฒนธรรมอันงดงามของชาติ
นายกรัฐมนตรียินดีกระแสงานอุ่นไอรักเป็นที่นิยม ปลุกคนไทยร่วม“รักษา สืบสาน ต่อยอด” วัฒนธรรมอันงดงามของชาติ
วันนี้ (13 มีนาคม 2561) เวลา 14.15 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงกระแสงานอุ่นไอรักว่า เป็นแนวทางของสมเด็จพระเจ้าอยู่หัวที่ทรงรับสั่งให้รักษา สืบสาน และต่อยอดขนบธรรมเนียมประเพณีไทย โดยทรงพระราชทานงานอุ่นไอรักขึ้นมา นับเป็นเรื่องที่น่ายินดี ที่คนไทยมีความตื่นตัวร่วมกันอนุรักษ์รักษาขนบธรรมเนียมประเพณี และวัฒนธรรมอันดีงามของชาติ ร่วมกันทําความดีเพื่อระลึกถึงสิ่งที่มีคุณค่าของประเทศ
พร้อมกล่าวต่อไปว่า รัฐบาลไม่ได้โหนกระแสในเรื่องดังกล่าว ทั้งนี้ ได้มอบหมายแนวทางให้ส่วนราชการต่อยอดส่งเสริมให้มีสถานที่ท่องเที่ยวในชุมชนต่อไป โดยจัดสถานที่ไว้ให้คนถ่ายรูป และมีร้านอาหาร รวมถึงร้านจิ๊บน้ําชา พร้อมกล่าวขอบคุณชื่นชมผู้จัดละครอิงประวัติศาสตร์ว่า ขอให้ทําต่อไป แต่ขอให้ระมัดระวังอย่าทําให้เสียหายต่อประวัติศาสตร์
------------------------------------------
รัฐบาลไทย-ข่าวทำเนียบรัฐบาล-คณะนักศึกษาจีนจากมณฑลเสฉวน สาธารณรัฐประชาชนจีน เข้าเยี่ยมคารวะ รมช.ศธ.
วันพฤหัสบดีที่ 1 มิถุนายน 2560
คณะนักศึกษาจีนจากมณฑลเสฉวน สาธารณรัฐประชาชนจีน เข้าเยี่ยมคารวะ รมช.ศธ.
หม่อมหลวงปนัดดา ดิสกุล รัฐมนตรีช่วยว่าการกระทรวงศึกษาธิการ ร่วมต้อนรับและให้โอวาท  คณะนักศึกษาจีนจากมณฑลเสฉวน สาธารณรัฐประชาชนจีน
ในโอกาสเข้าเยี่ยมคารวะและร่วมเป็นอาสาสมัครในโครงการอาสาสมัครนักศึกษาจีนเพื่อการแลกเปลี่ยนการศึกษา ภาษาและวัฒนธรรม โดยมีนางวัฒนาพร ระงับทุกข์ รองปลัดกระทรวงศึกษาธิการ นางสาวนงศิลินี โมสิกะ ผู้อํานวยการสํานักความสัมพันธ์ระหว่างประเทศ พร้อมด้วยนางพันทิพา เอี่ยมสุทธา เอกะโรหิต กงสุลใหญ่ไทย สถานกงสุลใหญ่ไทย ณ นครเฉิงตูนายหู เว่ยเฟิง อธิบดีกรมการศึกษาแห่งมณฑลเสฉวน และผู้ตรวจราชการกรม คณะครูและนักศึกษาเข้าร่วม ในครั้งนี้
สําหรับประเทศไทยและสาธารณรัฐประชาชนจีนนั้นมีความสัมพันธ์ที่แน่นแฟ้นกันมาอย่างยาวนาน ทําให้คนทั้งสองประเทศได้แลกเปลี่ยนเรียนรู้ วิถีชีวิต และวัฒนธรรมระหว่างกัน และได้ร่วมมือกันในหลากหลายด้าน โดยเฉพาะด้านการศึกษา ที่ผ่านมากระทรวงศึกษาการไทยและจีนได้ร่วมมือกันในการพัฒนาการศึกษามาอย่างต่อเนื่อง ได้แลกเปลี่ยนเรียนรู้ความร่วมมือทางวิชาการกันอย่างกว้างขว้าง โดยเฉพาะการพัฒนาการเรียนการสอนภาษาจีนของไทย ซึ่งในปัจจุบันภาษาจีนเป็นภาษาที่นักเรียนไทยให้ความสนใจเรียนจํานวนมากขึ้นเรื่อย ๆ โดยโรงเรียนสังกัดสํานักงานคณะกรรมการการศึกษาขั้นพื้นฐานมีผู้เรียนกว่า 7 แสนคนมีโรงเรียนที่เปิดสอนถึง 987 แห่ง ส่วนโรงเรียนเอกชนมีจํานวนคนเรียนเกือบ 1 แสนคน และโรงเรียนที่เปิดสอนถึง 435 แห่ง และมีแนวโน้มสูงขึ้นตามลําดับ กระทรวงศึกษาธิการจึงได้ดําเนินความร่วมมือกับหน่วยงานของจีนในการส่งเสริมการเรียนการสอนและกิจกรรมเพื่อพัฒนาทักษะภาษาจีน
โดยโครงการอาสาสมัครนักศึกษาจีนเพื่อการแลกเปลี่ยนการศึกษา ภาษาและวัฒนธรรมในครั้งนี้มีนักศึกษาจากมณฑลเสฉวน สาธารณรัฐประชาชนจีน เข้าร่วมเป็นอาสมัครมาช่วยสอนภาษาจีนในประเทศไทยกว่า 100 คน และจะดําเนินการสอนเป็นระยะเวลา 1 ภาคการศึกษา
รัฐมนตรีช่วยว่าการกระทรวงศึกษาธิการ กล่าวว่า“รู้สึกยินดีที่ความสัมพันธ์ระหว่างไทยกับจีนมีความใกล้ชิดและเติบโตขึ้นตามลําดับ ในโอกาสนี้ผมขอชื่นชมผู้ที่เกี่ยวข้องและขอขอบคุณนักศึกษาจากมณฑลเสฉวนทุกคน ที่มาช่วยสอนภาษาจีน เป็นระยะเวลา 1 ภาคการศึกษา นอกจากจะมาช่วยพัฒนาทักษะภาษาจีนให้แก่นักเรียนไทยแล้ว ยังได้มีโอกาสฝึกประสบการณ์การทํางานในต่างประเทศ ตลอดจนมีส่วนช่วยกระชับความสัมพันธ์ไทย – จีน ในระดับประชาชนให้ใกล้ชิดกันมากขึ้นด้วย”
รัฐบาลไทย-ข่าวทำเนียบรัฐบาล-รัฐมนตรีเกษตรฯ ห่วงพี่น้องประชาชน นอกจากสถานการโควิด-19 แล้วยังมุ่งช่วยเหลือสถานการณ์ภัยแล้ง
วันศุกร์ที่ 17 เมษายน 2563
รัฐมนตรีเกษตรฯ ห่วงพี่น้องประชาชน นอกจากสถานการโควิด-19 แล้วยังมุ่งช่วยเหลือสถานการณ์ภัยแล้ง
รัฐมนตรีเกษตรฯ ห่วงพี่น้องประชาชน นอกจากสถานการโควิด-19 แล้ว ยังมุ่งช่วยเหลือสถานการณ์ภัยแล้ง ย้ําต้องมีแผนการบริหารจัดการน้ําอย่างเป็นระบบและเกิดความยั่งยืน
รัฐมนตรีเกษตรฯ ห่วงพี่น้องประชาชน นอกจากสถานการโควิด-19 แล้ว ยังมุ่งช่วยเหลือสถานการณ์ภัยแล้ง ย้ําต้องมีแผนการบริหารจัดการน้ําอย่างเป็นระบบและเกิดความยั่งยืน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า นอกจากสถานการณ์ของโรคโควิด-19 ที่มีผลกระทบต่อประชาชนแล้ว ยังมีสถานการณ์ภัยแล้งที่สร้างความเดือดร้อนให้กับเกษตรกรและประชาชน กระทรวงเกษตรและสหกรณ์จึงต้องดําเนินการแก้ไขปัญหาดังกล่าวเพื่อบรรเทาความเดือดร้อนของประชาชนให้ได้มากที่สุด ซึ่งในส่วนของกรมชลประทาน โดยสํานักงานชลประทานที่ 14 ที่ดูแลในพื้นที่ของจังหวัดเพชรบุรี ประจวบคีรีขันธ์ ชุมพร และระนอง มีอ่างเก็บน้ําขนาดใหญ่ 2 แห่ง ปริมาตรน้ําปัจจุบัน 446 ล้าน ลบ.ม. ปริมาตรน้ําที่นํามาใช้ได้ 363 ล้าน ลบ.ม. อ่างเก็บน้ําขนาดกลาง 22 แห่ง ปริมาตรน้ําปัจจุบัน 72 ล้าน ลบ.ม. ปริมาตรน้ําที่นํามาใช้ได้ 24 ล้าน ลบ.ม. และอ่างเก็บน้ําขนาดเล็ก 107 แห่ง ปริมาตรน้ําปัจจุบัน 21 ล้าน ลบ.ม. ปริมาตรน้ําที่นํามาใช้ได้ 21 ล้าน ลบ.ม.
ซึ่งแผนจัดสรรน้ําและเพาะปลูกพืชฤดูแล้ง 2562/63 มีแผนในการจัดสรรน้ํา 852 ล้าน ลบ.ม. ปัจจุบันจัดสรรน้ําแล้ว 621 ล้าน ลบ.ม. หรือ 73% โดยสนับสนุนในเรื่องของการอุปโภค-บริโภค จํานวน 194 ล้าน ลบ.ม. จัดสรรแล้ว 141 ล้าน ลบ.ม. อุตสาหกรรม จํานวน 12 ล้าน ลบ.ม. จัดสรรแล้ว 9 ล้าน ลบ.ม. ระบบนิเวศ จํานวน 140 ล้าน ลบ.ม. จัดสรรแล้ว 102 ล้าน ลบ.ม. และเกษตรกรรม จํานวน 506 ล้าน ลบ.ม. จัดสรรแล้ว 369 ล้าน ลบ.ม. โดยผลการเพาะปลูกข้าวฤดูแล้ง 2562/63 (ข้อมูล ณ วันที่ 14 เม.ย. 63) มีการเพาะปลูกข้าวไปแล้ว 0.07 ล้านไร่ จากแผน 0.14 ล้านไร่
สําหรับการประกาศเขตพื้นที่ประสบภัย (ภัยแล้ง) ในพื้นที่ของสํานักงานชลประทานที่ 14 มีการประกาศภัยแล้งในพื้นที่หมู่ที่ 1 - 12 ต.ชัยเกษม อ.บางสะพาน และพื้นที่หมู่ที่ 9 ต.เกาะหลัก อ.เมือง จ.ประจวบคีรีขันธ์ อย่างไรก็ตาม ได้มีการสนับสนุนรถบรรทุกน้ําเพื่อบรรเทาความเดือดร้อนในพื้นที่เพชรบุรี ประจวบคีรีขันธ์ ชุมพร ระนอง เพชรบุรี แก่งกระจาน และปราณบุรี ตั้งแต่เดือนกุมภาพันธ์ 2563 รวมทั้งสิ้น 1,120 เที่ยว จํานวน 8,588,000 ลิตร นอกจากนี้ ยังได้มีมาตรการจ้างแรงงานเพื่อช่วยเหลือเกษตรกร โดยมีการแจ้งแรงง่นไปแล้ว 1,455 คน จํานวนเงิน 3,701,706 บาท
ทั้งนี้ ได้เน้นย้ําในเรื่องของการเพิ่มพื้นที่กักเก็บน้ํา ปัญหาภัยแล้ง และการป้องกันอุทกภัย โดยย้ําให้กรมชลประทานจะต้องมีแผนการบริหารจัดการน้ําอย่างเป็นระบบและเกิดความยั่งยืน
รัฐบาลไทย-ข่าวทำเนียบรัฐบาล-ผู้บริหาร ข้าราชการ และเจ้าหน้าที่ วท. ร่วมลงนามถวายพระพร รัชกาลที่ 10
วันพฤหัสบดีที่ 5 มกราคม 2560
ผู้บริหาร ข้าราชการ และเจ้าหน้าที่ วท. ร่วมลงนามถวายพระพร รัชกาลที่ 10
ผู้บริหาร ข้าราชการ และเจ้าหน้าที่ วท. ร่วมลงนามถวายพระพร รัชกาลที่ 10
วันที่ 1 มกราคม 2560 ดร.อรรชกา สีบุญเรือง รัฐมนตรีว่าการะทรวงวิทยาศาสตร์และเทคโนโยี พร้อมด้วย รศ.นพ.สรนิต ศิลธรรม ปลัดกระทรวงวิทยาศาสตร์ฯ ผู้บริหารหน่วยงานในสังกัดกระทรวงวิทยาศาสตร์ฯ ข้าราชการและเจ้าหน้าที่กระทรวงวิทยาศาสตร์ฯ ร่วมลงนามถวายพระพร สมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 ในพระบรมมหาราชวัง เนื่องในโอกาสวันขึ้นปีใหม่ พุทธศักราช 2560
รัฐบาลไทย-ข่าวทำเนียบรัฐบาล-พม. โดย สธค. ตรึงอัตราดอกเบี้ยรับจำนำต่ำสุดที่ร้อยละ 0.25 บาทต่อเดือน พร้อมสำรองเงินเพิ่ม 500 ล้านบาท เพื่อรองรับประชาชนที่ประสบปัญหาด้านการเงินในช่วงเปิดภาคเรียน
วันพุธที่ 16 พฤษภาคม 2561
พม. โดย สธค. ตรึงอัตราดอกเบี้ยรับจํานําต่ําสุดที่ร้อยละ 0.25 บาทต่อเดือน พร้อมสํารองเงินเพิ่ม 500 ล้านบาท เพื่อรองรับประชาชนที่ประสบปัญหาด้านการเงินในช่วงเปิดภาคเรียน
พม. โดย สธค. ตรึงอัตราดอกเบี้ยรับจํานําต่ําสุดที่ร้อยละ 0.25 บาทต่อเดือน พร้อมสํารองเงินเพิ่ม 500 ล้านบาท เพื่อรองรับประชาชนที่ประสบปัญหาด้านการเงินในช่วงเปิดภาคเรียน
สถานธนานุเคราะห์ (สธค.) หรือโรงรับจํานําของรัฐ เป็นรัฐวิสาหกิจ ภายใต้การกํากับดูแลของกรมพัฒนาสังคมและสวัสดิการ (พส.) กระทรวงการพัฒนาสังคมและความมั่นคงของมนุษย์ (พม.) โดยมีนายบุญเลิศ พัฒนารุ่งอโนทัย เป็นผู้อํานวยการสํานักงานธนานุเคราะห์ ปัจจุบันมีสาขาเปิดให้บริการประชาชนจํานวนทั้งสิ้น 38 แห่ง ตั้งอยู่ในเขตต่างๆ ของกรุงเทพฯ จํานวน 29 แห่ง ปริมณฑล 4 แห่ง ได้แก่ จังหวัดนนทบุรี 2 แห่ง ปทุมธานี และสมุทรปราการ และส่วนภูมิภาค 5 แห่ง ได้แก่ จังหวัดระยอง 2 แห่ง จังหวัดลําพูน 1 แห่ง จังหวัดสุราษฎร์ธานี 1 แห่ง และ จังหวัดอุดรธานี 1 แห่ง และในปี 2561 ได้มีการขยายสาขา สธค. ไปสู่ภูมิภาค เพื่อเพิ่มช่องทางบริการรับจํานําของภาครัฐ จํานวน 1 แห่ง คือ สาขาที่ 39 จังหวัดพิษณุโลก
เนื่องด้วยช่วงเดือนพฤษภาคมเป็นช่วงของสถาบันการศึกษาต่างๆ ซึ่งประชาชนมีความจําเป็นด้านการเงิน เพื่อใช้จ่ายเงินเป็นค่าเล่าเรียนบุตรหลาน กระทรวง พม. โดย สธค. มีความห่วงใยประชาชนที่ประสบปัญหาด้านการเงิน และเพื่อเป็นการช่วยเหลือบรรเทาความเดือดร้อนให้กับประชาชนดังกล่าว จึงได้มีการสํารองเงินเพื่อเสริมสภาพคล่อง เพิ่มประมาณ 500 ล้านบาท เพื่อให้เพียงพอต่อความต้องการใช้บริการของผู้ปกครอง นักเรียน นิสิต นักศึกษาในช่วงเปิดเทอม และเป็นการช่วยเหลือประชาชนผู้มีรายได้น้อยอย่างเต็มที่ ซึ่งสธค. ได้มีการตรึงอัตราดอกเบี้ยรับจํานําไว้คงเดิม
สําหรับปัจจุบัน สธค. มีการคิดอัตราดอกเบี้ย ดังนี้ 1) เงินต้นไม่เกิน 5,000 บาท คิดดอกเบี้ยร้อยละ 0.25 บาท ต่อเดือน 2) เงินต้น 5,001 - 10,000 บาท คิดดอกเบี้ยร้อยละ 0.75 บาท ต่อเดือน 3) เงินต้น 10,001 - 20,000 บาท คิดดอกเบี้ยร้อยละ 1.00 บาท ต่อเดือน และ 4) เงินต้น 20,001 - 100,000 บาท คิดดอกเบี้ยร้อยละ 1.25 บาท ต่อเดือน ทั้งนี้ สธค. โรงรับจํานําของรัฐ มีการคิดอัตราดอกเบี้ยที่ต่ําสุดในธุรกิจโรงรับจํานํา เพียงร้อยละ 25 สตางค์ต่อเดือน (วงเงินไม่เกิน 5,000 บาท) อีกทั้ง ยังมีนโยบายอัตราการรับจํานําทรัพย์ประเภททอง นาก เงิน รูปพรรณ รับจํานําไม่เกินร้อยละ 90 ของราคาทองรูปพรรณในท้องตลาด ซึ่งให้ราคารับจํานําที่สูงขึ้นกว่าเดิม
นอกจากนี้ สธค. ยังได้มีการปรับภาพลักษณ์ เปลี่ยนโฉมการบริการใหม่ ตั้งแต่เรื่องภาพลักษณ์ภายนอก ให้ดูมีความสะดวกสบายมากขึ้น ตลอดจนการนําเอาเทคโนโลยีที่ทันสมัยเข้ามาช่วยเพิ่มประสิทธิภาพการให้บริการที่สะดวก รวดเร็ว และมีมาตรฐานมากยิ่งขึ้น สร้างความประทับใจให้แก่ผู้มาใช้บริการดังสโลแกนที่ว่า ดอกเบี้ยถูก บริการดี วางใจได้ โดยได้จัดโครงการ Pawnshop on Mobile เพื่อสื่อสารและประชาสัมพันธ์ภารกิจงานของ สธค. ให้ประชาชนได้รับทราบ และให้ผู้ใช้บริการได้รับรู้ข้อมูลข่าวสารต่างๆ พร้อมทั้งสามารถตรวจสอบข้อมูลการรับจํานํา ผ่านระบบแอพพลิเคชั่นบนมือถือ ซึ่งจะสามารถดาวน์โหลดใช้บริการได้ตั้งแต่วันที่ 1 มิถุนายน 2561 เป็นต้นไป
รัฐบาลไทย-ข่าวทำเนียบรัฐบาล-“อนุทิน-สาธิต ” มอบของขวัญ ฌกส. อสม. สร้างหลักประกันให้คนข้างหลัง
วันจันทร์ที่ 13 มกราคม 2563
“อนุทิน-สาธิต ” มอบของขวัญ ฌกส. อสม. สร้างหลักประกันให้คนข้างหลัง
รองนายกรัฐมนตรีและรัฐมนตรีว่าการกระทรวงสาธารณสุข และรัฐมนตรีช่วยว่าการกระทรวงสาธารณสุขมอบของขวัญ ฌกส. อสม. เพื่อเป็นสวัสดิการแก่ อสม.ทั่วประเทศ และเป็นหลักประกันให้ทายาทเมื่อเสียชีวิต
รองนายกรัฐมนตรีและรัฐมนตรีว่าการกระทรวงสาธารณสุข และรัฐมนตรีช่วยว่าการกระทรวงสาธารณสุขมอบของขวัญ ฌกส. อสม. เพื่อเป็นสวัสดิการแก่ อสม.ทั่วประเทศ และเป็นหลักประกันให้ทายาทเมื่อเสียชีวิต
วันนี้ (13 มกราคม 2563) ที่กรมสนับสนุนบริการสุขภาพ กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์ ร่วมพิธีลงนามบันทึกข้อตกลงความร่วมมือการดําเนินงานระบบงานของสมาคมฌาปนกิจสงเคราะห์ อาสาสมัครสาธารณสุขประจําหมู่บ้านแห่งประเทศไทย ระหว่างกระทรวงสาธารณสุข และธนาคารเพื่อการเกษตรและสหกรณ์ พร้อมเปิดสํานักงาน ฌกส. อสม. แห่งประเทศไทย โดยมีสมาชิกสมาคม ฌกส. อสม. ผู้บริหาร เจ้าหน้าที่กระทรวงสาธารณสุขและธนาคารเพื่อการเกษตรและสหกรณ์ ร่วมงานกว่า 200 คน
นายอนุทินกล่าวว่า รัฐบาลมีนโยบายพัฒนาศักยภาพอาสาสมัครสาธารณสุขประจําหมู่บ้าน หรือ อสม. ให้เป็นหมอประจําบ้าน และพัฒนาสวัสดิการเพื่อเสริมสร้างขวัญกําลังใจให้กับ อสม. ควบคู่กันไป กระทรวงสาธารณสุข จึงร่วมกับธนาคารเพื่อการเกษตรและสหกรณ์ จัดตั้งสมาคมฌาปนกิจสงเคราะห์อาสาสมัครสาธารณสุขประจําหมู่บ้านแห่งประเทศไทย (ฌกส. อสม.) เพื่อเป็นสวัสดิการและตอบแทนคุณงามความดี ความตั้งใจในการทํางานเป็นจิตอาสาแก่ อสม. ทั้ง 1,040,000 คนทั่วประเทศ และยังเป็นหลักประกันความมั่นคง สําหรับช่วยเหลือครอบครัวของ อสม. เมื่อเสียชีวิตหรือสาบสูญตามคําสั่งศาล ให้เกิดเป็นรูปธรรม โดยจะหักเงินสงเคราะห์ศพผ่านบัญชีธนาคารเพื่อการเกษตรและสหกรณ์การเกษตร (ธ.ก.ส.) ของสมาชิกรายละ 50 สตางค์ ซึ่ง อสม. ที่เป็นสมาชิกเมื่อเสียชีวิตครอบครัวได้รับเงินสงเคราะห์ ขึ้นอยู่กับจํานวนสมาชิกในขณะนั้น
ด้าน ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า ผมและรองนายกรัฐมนตรีและรัฐมนตรีว่าการกระทรวงสาธารณสุขให้ความสําคัญกับ อสม. ที่เสียสละทํางานเป็นจิตอาสา พัฒนาศักยภาพของตนเอง และร่วมกันขับเคลื่อนระบบสุขภาพ เพื่อลดโรค ส่งเสริมสุขภาพ ให้ประชาชนพึ่งพาตนเองได้ เป็นพลังสําคัญของกระทรวงสาธารณสุข จึงได้ทํา ฌกส.อสม. ให้เป็นสวัสดิการสําหรับพี่น้อง อสม. เพื่อเป็นหลักประกันและเป็นการวางอนาคตให้กับคนข้างหลัง ขณะนี้มี อสม. ที่สมัคร แล้วกว่า 290,000 คน ขอเชิญชวนให้ อสม. ทั่วประเทศสมัครเป็นสมาชิก โดยจะคุ้มครอง อสม. ที่เสียชีวิตตั้งแต่เดือนมกราคม 2563 เป็นต้นไป
นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า อสม.ที่ขึ้นทะเบียนกับกระทรวงสาธารณสุขหรือสังกัดกรุงเทพมหานคร สามารถยื่นความประสงค์สมัครเป็นสมาชิก ฌกส. อสม. ได้โดยสมัครใจ ที่สมาคมฌาปนกิจสงเคราะห์อาสาสมัครสาธารณสุขประจําหมู่บ้านแห่งประเทศไทย (ฌกส. อสม.) ชั้น 2 อาคารกรมสนับสนุนบริการสุขภาพ กระทรวงสาธารณสุข หรือสถานบริการที่ อสม. รายงานผลการปฏิบัติงาน หรือดาวน์โหลดเอกสารได้ที่เว็บไซต์ ฌกส.-อสม. (www.ฌกส.-อสม.com) สอบถามรายละเอียดเพิ่มเติมได้ที่ ฌกส. อสม. หมายเลขโทรศัพท์ 02 193 7000 ต่อ 18625 ในวันและเวลาราชการ
********************************* 13 มกราคม 2563
รัฐบาลไทย-ข่าวทำเนียบรัฐบาล-นายกฯ พอใจอันดับความยากง่ายในการทำธุรกิจของไทยดีขึ้น 20 อันดับ เชื่อส่งผลดีต่อความเชื่อมั่นทางเศรษฐกิจพร้อมชื่นชมความร่วมมือของทุกฝ่ายเตรียมเร่งพัฒนาจุดอ่อนที่เหลือให้มีประสิทธิภาพ
วันจันทร์ที่ 6 พฤศจิกายน 2560
นายกฯ พอใจอันดับความยากง่ายในการทําธุรกิจของไทยดีขึ้น 20 อันดับ เชื่อส่งผลดีต่อความเชื่อมั่นทางเศรษฐกิจพร้อมชื่นชมความร่วมมือของทุกฝ่ายเตรียมเร่งพัฒนาจุดอ่อนที่เหลือให้มีประสิทธิภาพ
นายกฯ พอใจอันดับความยากง่ายในการทําธุรกิจของไทยดีขึ้น 20 อันดับ เชื่อส่งผลดีต่อความเชื่อมั่นทางเศรษฐกิจ พร้อมชื่นชมความร่วมมือของทุกฝ่าย เตรียมเร่งพัฒนาจุดอ่อนที่เหลือให้มีประสิทธิภาพ
วันที่ 1 พ.ย.60 พลเอก ประยุทธ์ จันทร์โอชา นายกรัฐมนตรี พอใจผลการจัดอันดับความยากง่ายในการทําธุรกิจ (Ease of doing business) ประจําปี 2018 ของธนาคารโลกเป็นอย่างมาก โดยประเทศไทยได้รับการจัดอันดับดีขึ้นแบบก้าวกระโดดถึง 20 อันดับ จากอันดับที่ 46 เมื่อปีที่แล้ว มาอยู่ที่อันดับ 26 ในปีนี้ ท่ามกลางบรรดาเขตเศรษฐกิจและประเทศทั่วโลกจํานวน 190 ประเทศ และอยู่ในอันดับ 3 ของอาเซียนรองจากสิงคโปร์และมาเลเซีย โดยเชื่อว่าจะส่งผลดีต่อความเชื่อมั่นของนักธุรกิจทั่วโลก และเศรษฐกิจโดยรวมของประเทศ
ทั้งนี้ ในช่วง 3 ปีที่ผ่านมาอันดับของไทยดีขึ้นอย่างต่อเนื่อง จากอันดับที่ 49 ในปี 2016 เป็นอันดับที่ 46 ในปี 2017 จนก้าวมาอยู่ในอันดับที่ 26 ในปี 2018 ห่างจากมาเลเซียเพียง 2 อันดับ และยังเป็น 1 ใน 10 ของประเทศที่มีการปรับปรุงเพื่อให้เกิดความสะดวกในการประกอบธุรกิจมากที่สุดในปีที่ผ่านมา โดยมีคะแนนรวมเพิ่มขึ้นเป็น 77.44 จากเดิม 72.53 คะแนน
สําหรับการพัฒนาที่โดดเด่นของไทยมีหลายด้าน เช่น การลดระยะเวลาการจัดตั้งธุรกิจและยกเลิกการประทับตราบริษัทในใบหุ้น การลดขั้นตอนการขอใช้ไฟฟ้า การใช้ระบบสารสนเทศภูมิศาสตร์ การออกกฎหมายหลักประกันทางธุรกิจใหม่ การเพิ่มสิทธิผู้ลงทุนรายย่อยทําให้ฟ้องร้องได้ง่ายขึ้น การสร้างความชัดเจนระหว่างความเป็นเจ้าของกับการกํากับควบคุมบริษัท การตรวจสอบภาษีโดยใช้โปรแกรมบริหารความเสี่ยง การลดภาษีการโอนทรัพย์สิน การใช้ระบบยื่นฟ้องและจ่ายค่าธรรมเนียมศาลผ่านทางอิเล็กทรอนิกส์ การแก้ไขปัญหาการล้มละลาย ฯลฯ
“นายกฯ กล่าวว่าความสําเร็จในแต่ละปีนั้น เกิดขึ้นจากความร่วมมือร่วมใจของทุกฝ่าย โดยพบว่าส่วนราชการหลายแห่งปรับเปลี่ยนวิธีการทํางานไปมาก และมีการพูดคุยกับภาคเอกชนมากขึ้นโดยเฉพาะบริษัทกฎหมายและบริษัทบัญชีที่เกี่ยวข้องกับการทําธุรกิจโดยตรง ที่สําคัญคือรัฐบาลมีความจริงใจที่จะสนับสนุนให้การทําธุรกิจของภาคเอกชนทั้งในประเทศและต่างประเทศมีความสะดวกรวดเร็วและเป็นประโยชน์มากที่สุด เช่น การปลดล็อกความยุ่งยากต่าง ๆ โดยใช้คําสั่งตาม ม.44 ในเบื้องต้น และจะออกกฎหมายปกติเพื่อแก้ไขปัญหาอย่างยั่งยืนต่อไป”
อย่างไรก็ตาม รัฐบาลมีแผนที่จะปรับปรุงการบริการอีกหลายเรื่อง เช่น กําหนดค่าธรรมเนียมการจดทะเบียนธุรกิจเป็นอัตราคงที่ ลดค่าธรรมเนียมสําหรับการจดทะเบียนนิติบุคคลทางอิเล็กทรอนิกส์ แก้ไขกฎหมายหลักประกันธุรกิจ ขยายฐานการชําระแบบอิเล็กทรอนิกส์ของสํานักงานประกันสังคม และการพัฒนาระบบ E-filing เพื่อเพิ่มประสิทธิภาพการยื่นแบบและชําระภาษีเงินได้นิติบุคคลของกรมสรรพากร ฯลฯ
-------------------------------
รัฐบาลไทย-ข่าวทำเนียบรัฐบาล-กระทรวงดิจิทัลเพื่อเศรษฐกิจและสังคม ชี้แจงประเด็นโครงการ Free wifi
วันเสาร์ที่ 10 มีนาคม 2561
กระทรวงดิจิทัลเพื่อเศรษฐกิจและสังคม ชี้แจงประเด็นโครงการ Free wifi
กระทรวงดิจิทัลเพื่อเศรษฐกิจและสังคม ชี้แจงประเด็นโครงการ Free wifi
วันที่ 7 มีนาคม 2561 นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม ในฐานะโฆษกกระทรวงดิจิทัลเพื่อเศรษฐกิจและสังคม ชี้แจงประเด็นโครงการ Free wifi ตามที่คอลัมน์จับประเด็น นสพ.ไทยรัฐ เผยแพร่ข้อมูลนายจุติ ไกรฤกษ์ เลขาธิการพรรค ปชป.และอดีต รมว.เทคโนโลยีสารสนเทศฯ กล่าวหาว่าโครงการ Free wifi ของรัฐบาล ไม่มีคุณภาพ ไม่เสถียรภาพและไม่สามารถใช้งานได้จริงอย่างที่เคยโฆษณาไว้ ทั้งที่ใช้งบประมาณดําเนินการถึง 1.5 หมื่นล้านบาท ดังนี้
ที่ผ่านมา กระทรวงฯ ได้ลงพื้นที่จริง เพื่อสอบถามความต้องการและความเหมาะสมของพื้นที่ติดตั้ง ตรวจติดตามการดําเนินงานให้เป็นไปตามเป้าหมาย รวมถึง ประชาสัมพันธ์ให้ความรู้ แนะนําการใช้งาน และรับฟังความเห็นของผู้ใช้บริการในพื้นที่ควบคู่กันอย่างต่อเนื่อง ซึ่งได้รับทราบความเห็นของประชาชนว่ามีความพึงพอใจในการใช้บริการอย่างมาก ได้ใช้ประโยชน์อย่างหลากหลาย ทั้งเพื่อการศึกษา การส่งเสริมด้านอาชีพ การสร้างรายได้ ความบันเทิง และด้านอื่น ๆ จากบริการอินเทอร์เน็ตความเร็วสูง ที่มีเสถียรภาพในการใช้งาน และไม่คิดค่าใช้จ่าย อีกทั้ง ยังรองรับการใช้งานกับอุปกรณ์ที่หลากหลาย เช่น Smartphone หรือ Tablet ทั้งนี้ จากข้อมูล ณ วันที่ 5 มี.ค. 61 มีจํานวนผู้เข้าใช้บริการ รวมทั้งสิ้น 2.7 ล้านคน และ กระทรวงฯ ยังได้ร่วมมือกับหน่วยงานต่างๆ ในการต่อยอดการใช้งานสําหรับประชาชน อาทิ จัดอบรมการพัฒนาวิทยากรแกนนํา รวมกว่า 1,000 คน เพื่อ ต่อยอดให้ความรู้แก่คนในชุมชนของตนเองต่อไป ให้ได้อีก 1,000,000 คน เป็นอย่างน้อย
นอกจากการจัดให้มีบริการ Wi-Fi ที่ระดับความเร็วไม่ต่ํากว่า 30 Mbps/10 Mbps (Download/Upload) โดยไม่คิดค่าใช้จ่าย อย่างน้อยหมู่บ้านละ 1 จุด แล้ว โครงการเน็ตประชารัฐ ในระยะแรก ยังเป็นการขยายโครงข่ายอินเทอร์เน็ตความเร็วสูงผ่านสื่อสัญญาณเคเบิลใยแก้วนําแสง (FTTx) ในรูปแบบโครงข่ายแบบเปิด (Open Access) ในพื้นที่ที่ไม่มีศักยภาพเชิงพาณิชย์และยังไม่มีบริการอินเทอร์เน็ตความเร็วสูง ครอบคลุม 24,700 หมู่บ้าน ทั่วประเทศ ซึ่งได้ดําเนินการแล้วเสร็จเมื่อวันที่ 19 ธ.ค. 60
อย่างไรก็ตาม หากบางช่วงเวลาที่มีผู้ใช้งานเป็นจํานวนมาก อาจส่งผลกระทบทําให้ความเร็วของสัญญาณลดลง ซึ่งเป็นปกติเมื่อเกิดการกระจายสัญญาณไปยังการเชื่อมต่อหลายอุปกรณ์พร้อมกัน อย่างไรก็ตาม กระทรวงดิจิทัลฯ มีความมุ่งมั่นที่จะตอบสนองการใช้งานของประชาชนตามนโยบายของรัฐบาล เพื่อให้เกิดประโยชน์สูงสุดต่อประเทศชาติและสังคมโดยรวมต่อไป
ทั้งนี้ กระทรวงดิจิทัลเพื่อเศรษฐกิจและสังคม พิจารณาแล้วเห็นว่า ไม่ควรขยายผลในวงกว้างในรูปแบบการแถลงข่าว เนื่องจากมีการเสนอข่าวนี้เพียงฉบับเดียว และ กระทรวงฯ ได้มีการประชาสัมพันธ์ด้านการเข้าถึงและใช้ประโยชน์ของประชาชนในหมู่บ้านที่มีเน็ตประชารัฐ ให้ประชาชนได้รับทราบในรูปแบบข่าวประชาสัมพันธ์ ผ่านช่องทางต่างๆ ทั้งเว็บไซต์ โซเชียลมีเดีย สื่อมวลชน หนังสือพิมพ์ วิทยุ และสื่อออนไลน์ รวมถึงชี้แจงกรณีดังกล่าวกับหนังสือพิมพ์ไทยรัฐแล้วเพื่อรับทราบข้อเท็จจริงแล้ว ทั้งนี้ หากมีข้อสงสัยสามารถตรวจสอบข้อมูลเพิ่มเติมได้ที่ เว็บไซต์ http://www.netpracharat.com หรือ https://www.facebook.com/netpracharat หรือสอบถามรายละเอียดเพิ่มเติมได้ที่ศูนย์บริการข้อมูลภาครัฐเพื่อประชาชน (Government Contact Center : GCC โทร 1111 กด 88
--------------------------
รัฐบาลไทย-ข่าวทำเนียบรัฐบาล-ที่ปรึกษารัฐมนตรีว่าการกระทรวงอุตสาหกรรม เข้าเยี่ยมชมสถาบันเพิ่มผลผลิตแห่งชาติ
วันอังคารที่ 10 ธันวาคม 2562
ที่ปรึกษารัฐมนตรีว่าการกระทรวงอุตสาหกรรม เข้าเยี่ยมชมสถาบันเพิ่มผลผลิตแห่งชาติ
ที่ปรึกษารัฐมนตรีว่าการกระทรวงอุตสาหกรรม เข้าเยี่ยมชมสถาบันเพิ่มผลผลิตแห่งชาติ
9 ธันวาคม 2562 – นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายสุรพล ชามาตย์ รองปลัดกระทรวงอุตสาหกรรม เข้าเยี่ยมชมสถาบันเพิ่มผลผลิตแห่งชาติ เพื่อรับฟังภารกิจของสถาบัน โดยมีนายพานิช เหล่าศิริรัตน์ ผู้อํานวยการสถาบันเพิ่มผลผลิตแห่งชาติ พร้อมด้วยคณะผู้บริหาร และเจ้าหน้าที่ ร่วมต้อนรับ เพื่อนําเสนอวิสัยทัศน์ ภารกิจ และผลงานด้านความสําเร็จในการยกระดับผลิตภาพขององค์กรในอนาคต พร้อมทั้งนําเสนอองค์ประกอบสําคัญที่มีนัยยะต่อการยกระดับผลิตภาพองค์กรอย่างก้าวกระโดดและยั่งยืน รวมถึงกลยุทธ์ของสถาบันในการสนับสนุนนโยบายของรัฐบาล
ทั้งนี้ ที่ปรึกษารัฐมนตรีว่าการกระทรวงอุตสาหกรรม และสถาบันเพิ่มผลผลิตแห่งชาติ ยังได้ร่วมพูดคุยเกี่ยวกับความร่วมมือ เพื่อต้องการให้สถาบันเครือข่ายของกระทรวงอุตสาหกรรมช่วยส่งเสริมการดําเนินงานและภารกิจต่าง ๆ ของกระทรวงอุตสาหกรรม
#สถาบันเพิ่มผลผลิตแห่งชาติ
#กระทรวงอุตสาหกรรม
#ThailandProductivityInstitute #FTPI
#MinistryofIndustry #MOI